

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק:   
סימוכין:

יט' אדר תש"פ  
01 באפריל 2020

**תאריך:**

פרופ' יוסי בן ארצי

מד"רית מב"ל

מדריכי מב"ל

**הנדון: מצע ליום למידה מב"ל אירוע הקורונה**

**כללי**

1. ישראל מתמודדת עם השפעות הוירוס במגוון צעדי חירום. מדובר באתגר ביטחון לאומי מהמעלה הראשונה.
2. מגבלות התקנות לשעת חירום גוזרות שינוי בתכנית הלימודים במב"ל - הן כתוצאה מחוסר היכולת לקיים סיורים וביקורים בארץ ובחו"ל והן כתוצאה מהצורך להתאים את הלמידה לעמידה בהגדרות התקהלות ושמירת מרחק.
3. רוב המשתתפים והמדריכים נחשפו למידע על הקורונה ממקורות מידע בצורה וולונטרית.
4. הנחת העבודה למידה מרחוק. במידה ויהיו הקלות בתקש"ח יתבצעו התאמות.
5. תאריך ה – 6/5 נקבע בגרף כיום שבו מב"ל יעמיקו בנושא הקורונה.
6. לאחר דיון בחלופות שונות נבחרה חלופת יום הלמידה.
7. הנושאים המוצעים לעיל הינם בגדר מצע לדיון ככל שנתקדם לתאריך היעד יש לעדכן ולדייק את רשימת הנושאים. כל מדריך יגדיר את הנושאים בתהליך התיעצות מול המד"ר והאלוף.

**מטרות**

1. לימוד והעמקה על הדילמות והאתגרים בניהול משבר הקורונה.
2. למידה אקטיבית ממוסדת ושיטתית .
3. תרגול חשיבה מערכתית והקשה מתחום לתחום (רכיבי הביטחון הלאומי).

**מתכונת יום הלמידה:**

יום הלמידה ישלב בתוכו נושאי ליבה בהתמודדות עם הקורונה. היום יורכב ממופעי מליאה, ומופעים בצוותים האורגנים. היום יפתח בפתיחה של האלוף ואחריו תתקיים הרצאה אחת או שתיים במליאת הקורס. ההרצאות שיבחרו יהיו בליבת העיסוק ומעודכנות לתקופה. לאחר מכן יתקיימו 2 משכים בצוות האורגני בו יציגו המשתתפים את התובנות שלהם על פי הנושאים שנבחרו ואושרו מראש. ובסיום יתקיים מופע סיכום במליאה בו תועלה הרצאה נבחרת מתוך כל קבוצה ,ודיון בממצאים של הקבוצות וסיכום בראשות מד"ר/אלוף.

תבדק אפשרות עם יוסי לצרף לכל נושא בהתאמה מומחה מהאקדמיה כמו למשל נרי או רובין לנושאי חברה וכ"ו. איסוף כלל התוצרים על ידי רע"ן הדרכה עריכתם והפצתם .

**הערכות מקדימה:**

לאחר גיבוש רשימת הנושאים יתבצע הליך פנים צוותי בו מדריך הצוות יאפשר לצוות להתחלק לשלישיות או זוגות ולבחור נושא . מתוך רצון של המב"ל לטפל במנעד רחב של נושאים כל קבוצה תדרג את רשימת הנושאים מענינת אותה 1-6 . רצונות חריגים ידונו מול מדריך הצוות .

המדריכים יקיימו תהליך חניכה ובקרה על הכנת החומרים. יקבע מועד גג להגשת המצגות על מנת לתרגם לאנגלית.

**המצגות יהיו בפורמט הנ"ל**

* + - 1. תיאור הסוגיה שבמוקד החקירה
      2. אתגרים ודילמות.
      3. כיצד למדנו את הסוגיה .
      4. חלופות לטיפול בסוגיה.
      5. המלצה לפעולה בסוגיה.

**התמודדות עם נגיף קורונה – נושאים לעיסוק אופציונלי**

1. **ניהול המערכה נגד הקורונה:** מי מנהל את המשבר בישראל: האם יש ניירות מגירה? מי מנהל איזה תחום? איך מתקבלות החלטות? מי מיישם מה? אחריות הובלת משק לשעת חרום. צה"ל פיקוד העורף וגופי ההגנה האחרים (בט"פ, משהב"ט וכו) או משרדים אזרחיים אשר המשבר נוגע לתחום אחריותם? תבחינים וחלופות לקביעת תחומי אחריות והובלה לרבות העיתוי.
2. **ניהול משברים במשטרים שונים:** השוואה בין מדינה דמוקרטית למדינה טוטליטרית/אוליגרכית ולאו דווקא ישראל .
3. **"דמוקרטיות במשבר "** – האומנם ? כיצד מתמודדים עם משבר הקורונה בצורות משטר שונות?
4. **מנהיגות בצל הקורונה:** השוואה של מנהיגים שונים בניהול המשבר.
5. **הזירה הפלסטינית:** מעורבות /אחריות הדדית/בידול. השפעת המדיניות הישראלית בנוגע למאבק בקורונה על המצב באיו"ש ועזה - הסיכונים הכרוכים בהתפרצות מאסיבית של תחלואה באזורים (הגעה לגדר בעזה, הגעה לישובים באיו"ש, הפצת קורונה כטרור, היבטים משפטיים ותקשורתיים למול קדימות טיפול בישראלים, חוסר במשאבים וציוד ועוד).
6. **זכויות הפרט אל מול בריאות הציבור.** שימוש בכלים שאושרו בתקנות הגנה לשעת חרום ונועדו למאבק בטרור, ריגול וחתרנות למאבק במגפת הקורונה - דילמות הפעלת יכולות אלו הפוגעות בפרטיות וזכויות אזרחים במדינה דמוקרטית - על ידי מי? מה רמת הפגיעה? מעורות גורמים פוליטיים או מסחריים? שמירת המידע? מתן ציונים לדרוג אנשים המהווים סיכון להדבקה וכו.
7. ניצול הזדמנויות מהמשבר וקביעת **אסטרטגיה ליציאה** מהמשבר - מה הם המהלכים אשר נכון לבצע כיום בראיית צמצום נזק, השקעה ותעדוף משאבים ליום שאחרי - בין השקעה בתר"ש תנופה ותקציב ביטחון לשיקום כלכלי והשקעה בתחומים אזרחיים שלא תוקצבו כראוי לאורך השנים.
8. **חרדים:** גישה פרואקטיבית מכילה (מענה אזרחי יעודי)  גישה בלתי מתפשרת (צעדי ריסון יעודים). אתגרי ניהול המשבר מול אוכלוסיה זו.
9. משמעות **"הגל השני"** בקורונה והערכות לחורף.
10. סוגיית **מזרח ירושלים** לאור משבר הקורונה.
11. **מענה לאתגרים הכלכלים:** כיצד צריכה המדינה לנהוג אל מול המשבר הכלכלי ? גישת הטווח הקצר (פופוליזם כלכלי) ⬄ מענה מרוסן (הגברת האמון, אשראי ,רפורמות). ניתן לעסוק במדיניות מאקרו כלכלי או במקרי בוחן כדוגמת חברת אל על.
12. **אבטלה ושוק העבודה:** מיליון מובטלים ומחפשי עבודה בישראל, איך יראה שוק העבודה העתידי?
13. **הזנחת מערכת הבריאות** לאורך השנים האם אכן כך? מה הלקחים למערכות אחרות?
14. **החזרת ישראלים** לארץ תוך שימוש במנופים מדיניים להסרת מגבלות וסגרים . במהלך השבועות האחרונים הופעלו קשרים מדיניים רבים שנטוו לאורך כל השנים. האם קיים גבול לאחריות המדינה לאזרחיה בחו"ל?
15. **רכש של ציוד רפואי:** תפקיד חשוב בהסרת חסמים של יצוא (ויש לא מעט) תוך שימוש בקשרים המדיניים הכי בכירים.
16. **יצירת קואליציות** וחילופי מידע כחלק מהמאבק הגלובלי בקורונה.
17. **המשך פעילות מדינית** על אף הקורונה או בצל הקורונה .
18. **אירן -** מדיניות החוץ ומאמצי הסיכול הדיפלומטים. מיפוי הזדמנויות וסיכונים לנוכח משבר הקורונה.
19. **הגלובליזציה** אחרי משבר הקורונה?
20. **סדר עולמי חדש בעידן הקורונה?** – כיצד ישפיע המשבר על מעמדן של המעצמות, האיחוד האירופי ומדינות שונות. כיצד יכולה ישראל לפעול לחיזוק מעמדה בסדר העולמי החדש?

בברכה

אל"מ (מיל') יהודה יוחננוף

אל"מ עמירם יקירה